Camelia Gastehuis het ‘n vierster-gradering en is geleë in die woonbuurt Universitasrif, slegs 2,8 kilometer vanaf die N1. Dié gastehuis is naby die Universiteit van die Vrystaat, Grey Kollege, die Appèlhof, Medi-Clinic en winkelsentrums.
Die gastehuis bied netjiese, skoon en rookvrye en suite-kamers, elk met ‘n privaat ingang. Al die kamers het 'n moderne stort, terwyl die Luukse Dubbelkamer ‘n stort en ‘n bad het. Elke kamer het ‘n lessenaar, gratis WiFi, DStv met 20 kanale, lugversorging, tee- en koffiemaakgeriewe, asook wit perkallinne. Elke kamer het ‘n stoep waar gaste kan ontspan of kan rook.
Die gemeenskaplike kombuis is met ‘n mikrogolfoond, yskas, wasbak, ketel, eetgerei en breekware toegerus. ’n Engelse ontbyt kan teen 'n ekstra koste met aankoms bespreek word. Daar is parkeerplek agter 'n sekuriteitshek.
Camelia Guest House is ook naby verskeie sportstadions, Eunice Hoërskool en die Mimosa Mall. Gaste kan by die gholfbaan 'n potjie gholf speel.
Die eienaar woon op die eiendom.